PMIndiaData/PMIndiaSum huggingface dataset:
வந்தே பாரத் எக்ஸ்பிரஸ் & முதல் கட்ட அகமதாபாத் மெட்ரோ ரயில் திட்டத்தைத் தொடங்கிவைத்துப்  பிரதமர் நிகழ்த்திய உரை

பாரத் மாதா கி ஜே! பாரத் மாதா கி ஜே ! பாரத் மாதா கி ஜே! இன்றைய தினம் நகர்ப்புற போக்குவரத்து தொடர்புக்கும் தற்சார்பு இந்தியாவுக்கும் 21 ஆம் நூற்றாண்டில் முக்கியமான தினமாகும். சற்று நேரத்திற்கு முன் காந்திநகர்- மும்பை வந்தே பாரத் எக்ஸ்பிரசின் அதிவேகப் பயணத்தை நான் அனுபவித்தேன். இந்தப் பயணம் ஒரு சில நிமிடங்களே நீடித்தாலும் அது எனக்குப் பெருமிதம் கொள்ளும் தருணமாக இருந்தது. இது நாட்டின் மூன்றாவது, குஜராத்தின் முதலாவது வந்தே பாரத் ரயிலாகும். இந்த ரயிலின் வேகம் மிகவும் அதிகமானது. திட்டமிட்ட நேரத்திற்கு 20 நிமிடங்கள் முன்னதாகவே நான் தால்தேஜ் வந்துவிட்டேன். தற்போது வந்தே பாரத் ரயில் வண்டிகள் சென்னையில் தயாரிக்கப்படுகின்றன. இந்த ரயிலை தயாரிக்கும் பொறியாளர்கள், வயர்மேன், எலக்ட்ரீசியன் ஆகியோரை நான் சந்தித்தேன். இந்த ரயில் பற்றி அவர்களிடம் விசாரித்தறிந்தேன். தங்களுக்குக் கூடுதலாக ஆர்டர்கள் தருமாறும் அதிவேக மற்றும் சிறப்பான வந்தே பாரத் ரயில்களைக் குறைந்த கால அவகாசத்தில் செய்து கொடுப்போம் என்று என்னிடம் அவர்கள் கூறினர். நமது நாடு அதிவேகமாக முன்னேறிச் செல்கிறது என்ற பொறியாளர்கள், தொழில்நுட்பாளர்களின் இந்த நம்பிக்கை எனக்கு ஊக்கமளித்தது. நண்பர்களே மின்சார பேருந்துகள் தயாரிப்பு மற்றும் இயக்கத்திற்காக ஃபேம் திட்டம் மத்திய அரசால் தொடங்கப்பட்டது. இதன் மூலம் நமது ஏழை எளிய மக்களும் நடுத்தர வகுப்பு குடும்பங்களும் பேருந்துகள் வெளியிடும் புகையிலிருந்து விடுதலை பெறுவார்கள். இந்த வகையில் சுற்றுச்சூழலும் பாதுகாக்கப்படும். சப்தம் மற்றும் புகையிலிருந்து மக்கள் விடுதலை பெறுவார்கள். மேலும் இந்தப் பேருந்துகளின் வேகம் மிக அதிகமாகும். இதுவரை, இந்த திட்டத்தின்கீழ், நாட்டில் 7000க்கும் அதிகமான மின்சாரப் பேருந்துகள் தயாரிப்பதற்கு ஒப்புதல் அளிக்கப்பட்டுள்ளது. இந்த பேருந்துகளுக்காக மத்திய அரசு ரூ. 3,500 கோடி செலவு செய்துள்ளது. இதுவரை, குஜராத்திற்கு 8,500 மின்சாரப் பேருந்துகளுக்கு ஒப்புதல் அளிக்கப்பட்டுள்ளது. அவற்றில் இதுபோன்ற பல பேருந்துகள் இன்று இங்குள்ள சாலைகளில் ஓடுகின்றன. மணிக்கு 180 கிலோமீட்டர் வேகம் கொண்ட வந்தே பாரத் ரயில் வண்டிகள் மூலம் இந்திய ரயில்வேயின் நிலைமை மாறும் என்று நான் உறுதியாக நம்புகிறேன். அடுத்த ஆண்டு ஆகஸ்ட் மாதத்திற்குள் 75 வந்தே பாரத் எக்ஸ்பிரஸ் ரயில்களை இயக்குகின்ற இலக்குடன் நாங்கள் பணியாற்றி வருகிறோம். நண்பர்களே குஜராத் மக்களிடம் நான் இன்னொரு வேண்டுகோளை வைக்க விரும்புகிறேன் பூமிக்கு அடியில் இந்த ரயில் நிலையங்கள் கட்டுவதற்கு பயன்படுத்தப்பட்ட தொழில்நுட்பங்கள் குறித்து ரயில்வே அதிகாரிகள் நகர்ப்புற அமைச்சகம் மற்றும் மெட்ரோ நிர்வாகத்திடம் நமது பள்ளி மற்றும் பொறியியல் மாணவர்கள் தெரிந்து கொள்ள முயற்சி செய்ய வேண்டும். இதன் விலை எவ்வளவு? இந்தப் பணம் யாருடையது? இது நாட்டு மக்களின் பணம். இது எவ்வாறு அமலாக்கப்படுகிறது? இந்த திட்டத்தை அமலாக்க எவ்வளவு நேரம் எடுத்துக் கொள்ளப்படுகிறது? இதற்கு என்ன வகையான தொழில்நுட்பம் பயன்படுத்தப்பட்டது? என்பது பற்றி மாணவர்களுக்கு நாம் எடுத்துரைத்தால் வளர்ச்சிக்கு பெருமளவு உதவும். நாட்டின் இளைய தலைமுறையான இளைஞர்களிடம் இது தங்களுடையது என்ற நம்பிக்கையை ஏற்படுத்தினால் ஏதாவது ஒரு போராட்டத்தில் இது போன்ற பொது சொத்துக்களை அழிக்கக்கூடாது என்ற முக்கியத்துவத்தை உணர்வார்கள். தங்களின் சொந்த சொத்து அழிக்கப்படும் போது ஏற்படும் அதே போன்ற வலியை அவர்கள் உணர்வார்கள். இளம் தலைமுறைக்கு போதிக்க வேண்டியதும் அவர்களின் மனசாட்சியை எழுப்புவதும் நமது கூட்டுப் பொறுப்பாகும் பாரத் மாதா கி ஜே! பாரத் மாதா கி ஜே! பாரத் மாதா கி ஜே! மிக்க நன்றி!
எளிமையாக வர்த்தகம் புரிவதை மேம்படுத்துவதற்கு எடுக்கப்பட்ட நடவடிக்கைகள் குறித்து பிரதமர் ஆய்வு

எளிமையாக வர்த்தகம் புரிவதை மேம்படுத்துவதற்கு எடுக்கப்பட்ட நடவடிக்கைகள் குறித்து ஆய்வு செய்வதற்கான உயர்நிலைக் குழு கூட்டத்திற்கு பிரதமர் இன்று (13.12.18) தலைமை தாங்கினார். இந்தக் கூட்டத்தில் பொருளாதார விஷயங்கள் சம்பந்தப்பட்ட மத்திய அமைச்சர்கள் பங்கேற்றனர். மகாராஷ்டிரா முதலமைச்சர் திரு. தேவேந்திர பட்நவிஸ், தில்லி துணை நிலை ஆளுனர் திரு.அனில் பைஜால், மத்திய, மகாராஷ்டிர, தில்லி அரசுகளின் உயர்நிலை அதிகாரிகள் ஆகியோரும் கூட்டத்தில் பங்கேற்றனர். இந்தக் கூட்டத்தில் எளிமையாக வர்த்தகம் புரிவது தொடர்பான பல்வேறு நிலைகளின் வளர்ச்சி குறித்து பிரதமருக்கு எடுத்துரைக்கப்பட்டது. கட்டிட அனுமதிகள், ஒப்பந்த அமலாக்கம், சொத்துப் பதிவு, வர்த்தகத்தை தொடங்குதல், மின் இணைப்பு பெறுதல், கடன் பெறுதல், கம்பெனி கலைப்பு உள்ளிட்ட விஷயங்கள் கூட்டத்தில் விவாதிக்கப்பட்டன. கடந்த 4 ஆண்டுகளில் இந்தியா உலக வங்கியோடு எளிமையாக வர்த்தகம் புரியும் தரவரிசை பட்டியலில் 142-லிருந்து 77 ஆக உயர்ந்தது பற்றி கூட்டம் கவனத்தில் கொண்டது. வர்த்தகம் புரிதல், சீர்திருத்தங்கள் தொடர்பான அமலாக்கத்தில் இடையூறுகளை களைதல், குறைபாடுகளை தீர்த்து வைத்தல் ஆகிய நடவடிக்கைகள் குறித்து அதிகாரிகள் விளக்கினார்கள். கடைசி நிலை அனுமதிகள், நடைமுறைகளை சீர்படுத்துவதில் கவனம் போன்ற நடவடிக்கைகள் வர்த்தகம் புரிதல் தரவரிசையை மேம்படுத்துவதோடு நின்று விடாமல் சிறு வர்த்தகம் மற்றும் சாதாரண மனிதனின் வாழுதலில் எளிமை நிலைமையையும் உயர்த்தும் என்று பிரதமர் கூறினார். இந்தியாவை பொறுத்தவரை அது வளர்ந்து வரும் துடிப்புள்ள பொருளாதாரமாக இருப்பதால் இந்த நடவடிக்கைகள் மிகவும் முக்கியமானவை என்றார் அவர். இந்தியாவின் வர்த்தகம் புரிதல் தரவரிசை உயர்வு குறித்து உலகெங்கும் ஆர்வம் தெரிவிக்கப்பட்டிருப்பதாக பிரதமர் கூறினார்.
வனஉயிரின பாதுகாப்பில் இந்தியா, அமெரிக்கா இடையேயான ஒப்பந்தத்துக்கு மத்திய அமைச்சரவை ஒப்புதல்

மத்திய அமைச்சரவைக் கூட்டம், பிரதமர் நரேந்திர மோடி தலைமையில் நடைபெற்றது. இதில், வனஉயிரினங்களைப் பாதுகாக்கவும், வனஉயிரினங்கள் கடத்தலைத் தடுக்கவும் ஒத்துழைப்பை வலுப்படுத்த இந்தியாவுக்கும், அமெரிக்காவுக்கும் இடையே மேற்கொள்ளப்பட்ட புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் அளித்தது. இந்த ஒப்புதல் மூலம், வனவிலங்கு பாதுகாப்பு, வனவிலங்கு விவகாரங்கள் மேலாண்மை, சட்டவிரோத வனவிலங்கு வர்த்தகம் மற்றும் அதற்கான அடிப்படையை கண்டறிந்து கட்டுப்படுத்துவது ஆகிய விவகாரங்களில் அமெரிக்க நிறுவனங்களின் நிபுணத்துவம் மூலம் இந்தியா பயன்பெறும். பின்னணி இந்தியாவிலும், அமெரிக்காவிலும் அதிக அளவில் உயிரிபரவலும், இயற்கை பாரம்பரியமும் உள்ளன. இரு நாடுகளுமே தங்களது பிராந்தியங்களில் பாதுகாக்கப்பட்ட பகுதிகளை உருவாக்கியுள்ளன. எனவே, வனவிலங்கு பாதுகாப்பு விவகாரங்களில் எழும் பிரச்சினைகளுக்கு தீர்வுகாண தங்களது நிபுணத்துவத்தை பரிமாறிக் கொள்ள இரு நாடுகளுக்கும் வாய்ப்பு உள்ளது. இந்த புரிந்துணர்வு ஒப்பந்தம் மூலம், ஒத்துழைப்பிற்கு சரியான அடித்தளம் ஏற்படுத்தப்பட்டுள்ளது. புரிந்துணர்வு ஒப்பந்தத்தின் கீழ், இரு நாடுகளுக்கும் இடையே கீழ்க்காணும் பிரிவுகளில் ஒத்துழைப்பிற்கு வழிவகை செய்யப்பட்டுள்ளது. 1. வனவிலங்கு தடயவியல் மற்றும் பாதுகாப்புக்கான மரபணு: வனவிலங்கு இனங்களின் பாதுகாப்பு முயற்சிகளிலும், வனவிலங்கு குற்றங்களின்போது சிறப்பான முறையில் அறிவியல்பூர்வமான ஆதாரங்களை சேகரிப்பதிலும் சிறப்பாக செயல்பட இந்த ஒப்பந்தம் உதவும். 2. இயற்கை உலக பாரம்பரியத்தை பாதுகாத்தல்: இந்திய வனவிலங்கு நிறுவனத்தில் யுனெஸ்கோவின் 2-ம் பிரிவு மையத்துக்கு இணையான அமைப்பை ஏற்படுத்துதல். இயற்கையை விளக்குதல் மற்றும் பாதுகாப்பு விழிப்புணர்வு: உயிரின பரவல் பாதுகாப்பு விவகாரங்கள் குறித்து பொதுமக்களுக்கு, குறிப்பாக இளைஞர்கள் மற்றும் குழந்தைகளுக்கு வனத்துறை மேலாளர்கள் எடுத்துரைப்பதற்கான வழிமுறைகளை வலுப்படுத்த தகவல் தொழில்நுட்பங்களை பயன்படுத்துதல்.
குஜராத் மற்றும் மகாராஷ்டிரா மாநில தினம் – பிரதமர் வாழ்த்து

குஜராத் மற்றும் மகாராஷ்டிரா மாநில தினத்தை முன்னிட்டு அம் மாநில மக்களுக்கு பிரதமர் திரு நரேந்திர மோடி தனது வாழ்த்துக்களைக் கூறியுள்ளார். மகாராஷ்டிரா மாநில தினத்தை முன்னிட்டு மகாராஷ்டிரா மக்களுக்கு எனது வாழ்த்துக்களை தெரிவித்துக் கொள்கிறேன். இம் மாநிலம் புதிய உயரங்களை எட்ட எனது வாழ்த்துக்களைத் தெரிவித்துக் கொள்கிறேன். ஜெய் மகாராஷ்டிரா! குஜராத் மாநில தினத்தை முன்னிட்டு குஜராத் மக்களுக்கு எனது வாழ்த்துக்கள். இம் மாநிலம் தொடர்ந்து வளர்ச்சி அடைந்து, இந்தியாவின் வளர்ச்சியிலும் பங்களிக்கும் என நான் நம்புகிறேன் என்று பிரதமர் தனது வாழ்த்து செய்தியில் கூறியுள்ளார்.
2022 பிப்ரவரி 27-ல் ஒளிபரப்பாகவுள்ள மன் கி பாத் நிகழ்ச்சிக்கு கருத்துக்களை தெரிவிக்குமாறு மக்களுக்கு பிரதமர் அழைப்பு

2022 பிப்ரவரி மாதம் 27-ந்தேதி ஒளிபரப்பாகவுள்ள மனதின் குரல் நிகழ்ச்சிக்கு ஆலோசனைகளையும், கருத்துக்களையும் வழங்குமாறு மக்களுக்கு பிரதமர் திரு நரேந்திர மோடி அழைப்பு விடுத்துள்ளார். இதுகுறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது; ‘’ இந்த மாதம் மனதின் குரல் நிகழ்ச்சி 27-ந்தேதி ஒளிபரப்பாகவுள்ளது. எப்போதும் போல, அதற்கு உங்களது ஆலோசனைகளைப் பெறுவதற்கு ஆவலாக உள்ளேன். மைகவ், நமோ செயலியில் எழுதுங்கள் அல்லது 1800-11-7800 என்ற எண்ணில் அழைத்து உங்கள் செய்தியை பதிவு செய்யுங்கள்.’’
ஜம்மு-காஷ்மீரிலிருந்து 2020-21-ஆம் ஆண்டில் ஆப்பிள்களை கொள்முதல் செய்வதற்கான சந்தை இடையீடு திட்டத்தின் நீட்டிப்புக்கு அமைச்சரவை ஒப்புதல்

பிரதமர் திரு நரேந்திர மோடியின் தலைமையில் இன்று நடைபெற்ற அமைச்சரவை கூட்டத்தில், ஜம்மு–காஷ்மீரிலிருந்து 2020-21-ஆம் ஆண்டில் ஆப்பிள்களை கொள்முதல் செய்வதற்கான சந்தை இடையீடு திட்டத்தின் நீட்டிப்புக்கு ஒப்புதல் அளிக்கப்பட்டது. இதைத் தொடர்ந்து, கடந்த பருவத்தில், அதாவது 2019-20-இல் எந்த நிபந்தனைகள் மற்றும் விதிகளின் அடிப்படையில் ஆப்பிள்கள் கொள்முதல் செய்யப்பட்டனவோ, அதே விதிமுறைகள் மற்றும் நிபந்தனைகளின் அடிப்படையில் தற்போதைய பருவத்தில், அதாவது 2020-21-இல், ஆப்பிள்கள் கொள்முதல் செய்யப்படும். மத்திய கொள்முதல் முகமையான தேசிய வேளாண் கூட்டுறவு சந்தைப்படுத்துதல் கூட்டமைப்பு, மாநில முகமையான, ஜம்மு–காஷ்மீர் தோட்டக்கலை துறையை சேர்ந்த திட்டமிடுதல் மற்றும் சந்தைப்படுத்துதல் இயக்குநரகத்தின் மூலம் கொள்முதலை மேற்கொள்ளும். இந்த திட்டத்தின் மூலம் விவசாயிகளிடம் இருந்து நேரடியாக ஆப்பிள்கள் கொள்முதல் செய்யப்பட்டு, அதற்கான பணம் அவர்களின் வங்கிக் கணக்குகளுக்கு நேரடி பலன் பரிவர்த்தனை திட்டத்தின் மூலம் செலுத்தப்படும். 12 லட்சம் மெட்ரிக் டன்கள் ஆப்பிள்களை கொள்முதல் செய்ய திட்டமிடப்பட்டுள்ளது. அரசு உத்தரவாதத் தொகையான ரூபாய் 2,500 கோடியை இந்த செயல்பாட்டுக்கு பயன்படுத்திக் கொள்ள தேசிய வேளாண் கூட்டுறவு சந்தைப்படுத்துதல் கூட்டமைப்புக்கு அரசு அனுமதி அளித்துள்ளது. இதில் நஷ்டம் ஏதாவது ஏற்படும் பட்சத்தில் அதை மத்திய அரசும், ஜம்மு–காஷ்மீர் யூனியன் பிரதேச நிர்வாகமும் சரிபாதியாக பங்கிட்டு ஏற்றுக் கொள்ளும். மேலும் விவரங்களுக்கு இந்த ஆங்கில செய்தி குறிப்பை பார்க்கவும்: https://pib.gov.in/PressReleasePage.aspx?PRID=1666385 —–
இந்தியாவுக்கும் துர்க்மேனிஸ்தானுக்குமிடையே இருமுனை வரி விரிப்பைத் தவிர்க்கவும், வருமானம், மூலதனம் மீதான நிதி வரி ஏய்ப்பினைத் தடுக்கவும் ஆன ஒப்பந்தத்தை திருத்தியமைக்கும் உடன்பாடு

இந்தியாவுக்கும் துர்க்மேனிஸ்தானுக்கும் இடையே 1997-ஆம் ஆண்டு கையெழுத்தான இரட்டை வரிவிதிப்பைத் தவிர்க்கவும், வருமானம், மூலதனம் மீதான நிதி வரி ஏய்ப்பைத் தடுக்கவும் ஆன இரட்டை வரிவிதிப்பு தவிர்ப்பு ஒப்பந்தத் திருத்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்த உடன்பாடு, வங்கித் தகவல்கள், உள்நாட்டு வரி வட்டியில்லா பரிமாற்றத் தகவல்கள் உள்ளிட்ட வரி தொடர்பான தகவல் பரிமாற்றத்திற்கு உரிய சர்வதேச அளவில் ஏற்றுக் கொள்ளப்பட்ட தரமான அம்சங்களுக்கு வழி வகுத்தது. இந்தியாவில் வசிப்பவர் தொடர்பான துர்க்மேனிஸ்தான் வழங்கும் தகவல்களை துர்க்மேனிஸ்தானின் உரிய அதிகார அமைப்புகளின் அனுமதியின் பேரில் இதர சட்ட அமலாக்க அமைப்புகளுடன் பரஸ்பரம் பகிர்ந்து கொள்ள இது வகை செய்கிறது. இந்த ஒப்பந்தம் தவறாகப் பயன்படுத்தப்படுவதைத் தடுக்கும் நோக்கத்துடன் துஷ்பிரயோக எதிர்ப்புக்கென “நன்மைகளின் எல்லை வரம்பு” என்கிற பிரிவு சேர்க்கப்பட்டுள்ளது. இந்தப் பிரிவு இணைக்கப்படுவதால், வரி தவிர்ப்பு அல்லது ஏய்ப்பு சார்ந்த உள்நாட்டு சட்டங்கள் பயன்படுத்தப்படுவது உறுதி செய்யப்படுகிறது.
பிரதமர் இன்று சண்டிகருக்கு மேற்கொண்ட பயணத்தின் போது மக்களுக்கு ஏற்பட்ட சிரமத்திற்கு வருத்தம்  தெரிவித்தார்

பிரதமர் திரு. நரேந்திர மோடி இன்று சண்டிகருக்கு பயணம் மேற்கொண்ட போது அங்குள்ள மக்களுக்கு ஏற்பட்ட சிரமம் குறித்து அவர் வருத்தம் தெரிவித்துள்ளார். எனது பயணத்தினால் சண்டிகர் மக்களுக்கு ஏற்பட்ட சிரமம் மற்றும் பள்ளிக்கூடங்கள் மூடப்பட்டதையொட்டி எனது வருத்தத்தை தெரிவித்துக் கொள்கிறேன். இதை முற்றிலும் தவிர்த்திருக்கலாம். சண்டிகர் மக்களுக்கு ஏற்பட்ட சிரமம் குறித்து விசாரணை மேற்கொள்ளப்பட்டு அதற்கு பொறுப்பானவர்கள் மீது தகுந்த நடவடிக்கை எடுக்கப்படும் என்று பிரதமர் கூறியுள்ளார்.
நமது ஆடவர் ஹாக்கி குழுவினர், டோக்கியோ 2020 போட்டியில் தங்களது சிறந்த திறனை வெளிப்படுத்தினார்கள், அதுதான் முக்கியம்: பிரதமர்

டோக்கியோ 2020 போட்டியில் நமது ஆடவர் ஹாக்கி குழுவினர் தங்களது சிறந்த திறனை வெளிப்படுத்தினார்கள் என்றும், அதுதான் முக்கியமானது என்றும், பிரதமர் திரு நரேந்திர மோடி கூறியுள்ளார். அடுத்து வரவிருக்கும் போட்டிக்கும், குழுவினரின் எதிர்கால முயற்சிகளுக்கும் பிரதமர் தமது வாழ்த்துகளைத் தெரிவித்தார். பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளதாவது: “வெற்றிகளும், தோல்விகளும் வாழ்வின் ஓர் அங்கம். டோக்கியோ 2020 போட்டியில் நமது ஆடவர் ஹாக்கி குழுவினர் தங்களது சிறப்பான ஆட்டத்தை வெளிப்படுத்தினார்கள், அதுதான் முக்கியம். வரவிருக்கும் அடுத்த போட்டிக்கும், குழுவினரின் எதிர்கால முயற்சிகளுக்கும் மனமார்ந்த வாழ்த்துகள். நம் வீரர்களால் இந்தியா பெருமை அடைகிறது.”
பி. கோபிநாதன் நாயர் மறைவுக்கு பிரதமர் இரங்கல்

சுதந்திரப் போராட்ட வீரரும், காந்தியவாதியுமான திரு பி. கோபிநாதன் நாயர் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்: “இந்தியாவின் சுதந்திரப் போராட்டத்திற்கு ஆற்றிய பங்களிப்பு மற்றும் காந்திய கொள்கைகளை உறுதியாக பின்பற்றியது ஆகியவற்றுக்காக திரு பி. கோபிநாதன் நாயர் நினைவுகூரப்படுவார். அவருடைய மறைவால் வருந்துகிறேன். என்னுடைய நினைவுகள் அன்னாரது குடும்பத்தினர் மற்றும் அவருடைய நலன் விரும்பிகளுடன் உள்ளது. ஓம் சாந்தி.”
பிரதமரின் பயிர்க் காப்பீட்டு திட்ட செயல்பாட்டு விதிமுறைகள் – பிரதமர் வெளியிட்டார், சேஹோரில் நடைபெற்ற விவசாயிகள் நல்வாழ்வு கூட்டத்தில் உரையாடினார்.

மத்திய பிரதேச மாநிலம் சேஹோரில் நடைபெற்ற விவசாயிகள் நல்வாழ்வு விழாவில் பிரதமர் திரு. நரேந்திர மோடி பிரதமரின் பயிர்க் காப்பீட்டு திட்டத்தின் செயல்பாட்டு விதிமுறைகளை வெளியிட்டார். பயிர் காப்பீட்டுத் திட்டத்தின் பலன்களை விவரித்த பிரதமர், கடினமான நேரங்களில் விவசாயிகளின் பிரச்சினைகளுக்கு இது நல்ல தீர்வை வழங்கும் என்று கூறினார். மேலும் பிரதமர் கூறியதாவது: முன்னாள் பயிர் காப்பீட்டுத் திட்டங்களின் பிரச்சினைகளை தவிர்க்க முயற்சிகள் மேற்கொள்ளப்பட்டுள்ளன. பயிர் காப்பீட்டுத் திட்டம் குறித்து விவசாயிகளிடையே நம்பிக்கையை வளர்க்கும் வகையில் திட்டமிடப்பட்டுள்ளது. காப்பீட்டுத் தொகையை விரைவாக வழங்குவதை உறுதி செய்யவும் விவசாயிகள் இதன் பயனை அடையவும் திட்டத்தில் தொழில்நுட்பம் வெகுவாக பயன்படுத்தப்படும். விவசாயிகள் நலனுக்காக மத்திய அரசு மேற்கொண்டுவரும் பல்வேறு நடவடிக்கைகள் குறித்து பிரதமர் விவரித்தார். பல ஆயிரம் கோடி ரூபாய் நிலுவை தொகையை கரும்பு விவசாயிகளுக்கு வழங்க எடுக்கப்பட்ட நடவடிக்கை குறித்தும் பிரதமர் விளக்கினார். டிஜிட்டல் இந்தியா இயக்கம் குறித்து பேசுகையில் விவசாயிகள் இத்திட்டத்தின் முக்கிய பங்கு வகிக்கின்றனர் என்று பிரதமர் கூறினார். பாபா சாகேப் அம்பேத்கரின் பிறந்த தினமான ஏப்ரல் 14 2016 அன்று தேசிய வேளாண் அங்காடியின் கணிணி தளத்தை துவக்க உள்ளதாக அறிவித்தார். இதன் மூலம் விவசாயிகள் உற்பத்தி செய்யும் பொருட்களுக்கு தக்க விலை கிடைக்கும். வேளாண் துறையில் கொண்டுவரப்பட்டுள்ள மண்வள அட்டைத் திட்டம், பிரதமரின் விவசாய நீர் பாசனத் திட்டம், சுற்றுச்சூழலுக்கு ஏற்ற விவசாயம், தேவையான அளவு யூரியா கிடைப்பதை உறுதி செய்வது போன்ற பல்வேறு முக்கிய நடவடிக்கைகள் குறித்து பிரதமர் கூறினார். மத்திய பிரதேச மாநிலம் வேளாண் துறையில் சிறப்பாக செயல்பட்டதற்காக அம்மாநிலத்தின் முதலமைச்சர் திரு. சிவ்ராஜ் சிங் சவுஹான் மற்றும் அம்மாநிலத்தின் விவசாயிகளுக்கும் பிரதமர் தனது வாழ்த்துகளை தெரிவித்துக் கொண்டார். தேர்வு செய்யப்பட்ட பயனாளிகளுக்கு மண்வள அட்டைகளையும் காப்பீடு சான்றிதழ்களையும் பிரதமர் வழங்கினார்.
ஐக்கிய அரபு அமீரக அதிபர் மேதகு திரு ஷேக் முகமது பின் ஜயீத் அல் நயானுடன் பிரதமர் சந்திப்பு

முனிச்சிலிருந்து திரும்புகையில் பிரதமர் திரு நரேந்திர மோடி இன்று அபுதாபி சென்றார். அங்கு ஐக்கிய அரபு அமீரக அதிபர் மேதகு திரு ஷேக் முகமது பின் ஜயீத் அல் நயானை அவர் சந்தித்துப் பேசினார். கடந்த 2019-ஆம் ஆண்டு பிரதமர் கடைசியாக அபுதாபி சென்ற பிறகு இரு தலைவர்களுக்கும் இடையே நேரடியாக நடைபெறும் முதல் சந்திப்பாக இது அமைந்தது. ஐக்கிய அரபு அமீரகத்தின் முன்னாள் அதிபர் திரு ஷேக் கலீஃபா பின் சயீத் அல் நயானின் மறைவுக்கு இரங்கல் தெரிவிப்பதே பிரதமர் பயணத்தின் முக்கிய நோக்கமாகும். திரு ஷேக் முகமது பின் ஜயீத் அல் நயான் மற்றும் அவரது குடும்ப உறுப்பினர்களிடம் பிரதமர் தமது ஆழ்ந்த இரங்கலைத் தெரிவித்தார். ஐக்கிய அரபு அமீரகத்தின் அதிபராக 3-வது முறையாக தேர்ந்தெடுக்கப்பட்டுள்ள திரு ஷேக் முகமது பின் ஜயீத் அல் நயானுக்கும் பிரதமர் வாழ்த்து தெரிவித்தார். இந்தியா- ஐக்கிய அரபு அமீரகம் இடையேயான விரிவான கேந்திர கூட்டுமுயற்சியின் பல்வேறு அம்சங்கள் பற்றி இரண்டு தலைவர்களும் ஆய்வு செய்தனர். பிப்ரவரி 18-ஆம் தேதி நடைபெற்ற காணொலி உச்சிமாநாட்டில் இருவரும் சந்தித்தபோது விரிவான பொருளாதார கூட்டு உடன்படிக்கையில் இரு நாடுகளும் கையெழுத்திட்டன. இரு நாடுகளுக்கு இடையேயான வர்த்தகம் மற்றும் முதலீட்டை இந்த ஒப்பந்தம் மேலும் ஊக்குவிக்கும் என்று எதிர்பார்க்கப்படுகிறது. 2021-22 நிதியாண்டில் இருதரப்பு வர்த்தகம் 72 பில்லியன் அமெரிக்க டாலராக இருந்தது. இந்தியாவின் மூன்றாவது மிகப்பெரிய வர்த்தக கூட்டாளியாகவும், இரண்டாவது மிகப்பெரிய ஏற்றுமதி தலமாகவும் ஐக்கிய அரபு அமீரகம் விளங்குகிறது. இந்தியாவில் ஐக்கிய அரபு அமீரகத்தின் அந்நிய நேரடி முதலீடுகள் கடந்த சில ஆண்டுகளாக தொடர்ந்து அதிகரித்து, தற்போது 12 மில்லியன் அமெரிக்க டாலரைக் கடந்துள்ளது. வர்த்தகம், முதலீடு, புதுப்பிக்கத்தக்க எரிசக்தி உள்ளிட்ட எரிசக்தி, உணவுப் பாதுகாப்பு, சுகாதாரம், ராணுவம், திறன்கள், கல்வி, கலாச்சாரம் மற்றும் மக்களிடையேயான உறவு உள்ளிட்ட பல்வேறு துறைகளில் வரும் ஆண்டுகளில் இருதரப்பு ஒத்துழைப்பை மேம்படுத்துவதற்கான தொலைநோக்கு அறிக்கையை காணொலி உச்சிமாநாட்டில் இரு தலைவர்களும் வெளியிட்டிருந்தனர். இந்தத் துறைகளில் இரு நாடுகளும் இணைந்து பணியாற்றுவதற்கு இருவரும் திருப்தி தெரிவித்தனர்.
விண்வெளித் தொழில்நுட்பத்தில் இந்தியாவுக்கும் நெதர்லாந்துக்கும் இடையிலான புரிந்துணர்வு ஒப்பந்தம் குறித்து மத்திய அமைச்சரவைக்குத் தெரிவிக்கப்பட்டது

இந்தியாவுக்கும் நெதர்லாந்துக்கும் இடையில் அமைதிப் பணிக்காக விண்வெளியில் ஆய்வு மேற்கொள்வதற்கான புரிந்துணர்வு ஒப்பந்தம் குறித்து பிரதம மந்திரி திரு. நரேந்திர மோடி தலைமையில் நடைபெற்ற மத்திய அமைச்சரவைக் குழுக் கூட்டத்தில் விவரிக்கப்பட்டது. இந்த உடன்பாடு 2017ம் ஆண்டு மே மாதம் 11ம் தேதி பெங்களூரிலும் 22ம் தேதி நெதர்லாந்தின் ஹாக் நகரிலும் கையெழுத்தானது. பலன்கள்: இந்தப் புரிந்துணர்வு ஒப்பந்தம் விண்வெளி அறிவியல், தொழில்நுட்பம் மற்றும் புவிகுறித்த தொலையுணர்வு உள்ளிட்ட செயல்முறை ஆய்வுகள்; செயற்கைக்கோள் தகவல் தொடர்பு, செயற்கைக்கோள் வழிகாட்டி; கோள்கள் குறித்த கண்டுபிடிப்புகள்; விண்கலத்தின் பயன்பாடு மற்றும் விண்வெளி மற்றும் தரைக் கட்டுப்பாடு; விண்வெளித் தொழில்நுட்பத்தின் பயன்பாடு ஆகியவற்றுக்கு வழி வகுக்கும். நடைமுறைகள்: விண்வெளித் துறை, இந்திய விண்வெளி ஆய்வு மையம் (D3 எனப்படும் செயற்கைக்கோளை 2008ம் ஆண்டு ஏப்ரல் மாதம் விண்ணில் செலுத்தியது. இந்தியாவுக்கும் நெதர்லாந்துக்கும் இடையில் விண்வெளி குறித்த ஒத்துழைப்பு தொடர்பான நடைமுறைகளை இஸ்ரோ நிறுவனமும் நெதர்லாந்து விண்வெளி அலுவலகமும் விவாதித்துள்ளது. அதன்படி, இரு தரப்பினரும் அமைதிப் பயன்பாடுகளுக்கான விண்வெளி ஆய்வு தொடர்பான இந்தப் புரிந்துணர்வு ஒப்பந்தத்துக்கு இசைவு தெரிவித்துள்ளன.
பிரதமர் திரு.நரேந்திர மோடி 2018 மார்ச் 17அன்று இந்திய வேளாண் ஆராய்ச்சி மைய வளாகத்தில், வேளாண் வளர்ச்சி விழாவில் விவசாயிகளிடம் உரையாற்றுகிறார்

விவசாயத் தொழிலாளர் விருது & பண்டிட் தீன் தயாள் உபாத்யாயா வேளாண் அறிவியல் ஊக்குவிப்பு விருதுகளையும் பிரதமர் வழங்குகிறார் மார்ச் 17அன்று புதுதில்லி பூசா வளாகத்தில் உள்ள இந்திய வேளாண் ஆராய்ச்சி மைய வளாகத்தில் நடைபெறவுள்ள வருடாந்திர வேளாண் வளர்ச்சித் திருவிழாவில் பிரதமர் திரு.நரேந்திர மோடி உரையாற்றுகிறார். இந்த விழாவின்போது, விவசாயிகளிடையே உரையாற்றவுள்ள பிரதமர், இயற்கை வேளாண்மை பற்றிய இணையதளத்தை தொடங்கி வைத்து, 25 வேளாண் அறிவியல் மையங்களுக்கு அடிக்கல் நாட்டுகிறார். அத்துடன், விவசாயத் தொழிலாளர் விருது & பண்டிட் தீன் தயாள் உபாத்யாயா வேளாண் அறிவியல் ஊக்குவிப்பு விருதுகளையும் பிரதமர் வழங்குகிறார். 2020ஆம் ஆண்டுக்குள் விவசாயிகளின் வருமானத்தை இரட்டிப்பாக்குவது என்பதை மையக் கருத்தாகக் கொண்டு, இந்த விழா நடைபெறவுள்ளது. வேளாண்மை மற்றும் அதனைச் சார்ந்த துறைகளில் பின்பற்றப்படும் நவீன தொழில்நுட்பங்கள் குறித்து விவசாயிகளிடையே விழிப்புணர்வு ஏற்படுத்தும் நோக்கில், இந்த வேளாண் வளர்ச்சித் திருவிழா நடைபெறவுள்ளது. இதையொட்டி நடைபெறும் கண்காட்சியில், விவசாயிகளின் வருமானத்தை இரட்டிப்பாக்குவது, நுண்ணீர்ப் பாசன நேரடி செயல் விளக்கம், கழிவுநீர் பயன்பாடு, கால்நடை மற்றும் மீன்வளம் உள்ளிட்ட பல்வேறு அரங்குகள் விழாவின் முக்கிய அம்சமாக இடம்பெறும். இதுதவிர, விதைகள், உரம் மற்றும் பூச்சிக்கொல்லி மருந்து பற்றிய அரங்குகளும் அமைக்கப்படவுள்ளன.
சிங்கப்பூர் நாட்டின் பிரதமர் தேர்தல்-லீ சியன் லூங் வெற்றி: பிரதமர் வாழ்த்து

சிங்கப்பூர் நாட்டின் பொதுத்தேர்தலில் வெற்றி பெற்றதை முன்னிட்டு சிங்கப்பூர் பிரதமர் லீ சியன் லூங் மற்றும் அவரின் கட்சியான பீப்பிள்ஸ் ஆக்ஷன் கட்சிக்கும் பிரதமர் திரு நரேந்திர மோடி தனது வாழ்த்துகளை தெரிவித்துள்ளார். தேர்தலில் வெற்றி பெற்றதை முன்னிட்டு சிங்கப்பூர் பிரதமர் லீ சியன் லூங் மற்றும் அவரின் கட்சியான பீப்பிள்ஸ் ஆக்ஷன் கட்சிக்கும் எனது வாழ்த்துக்கள். இந்தியா சிங்கப்பூர் இடையேயான உறவை மேலும் வலுப்படுத்த பிரதமர் லீயுடன் இணைந்து செயல்பட ஆவலாக உள்ளேன் என்று பிரதமர் தனது வாழ்த்து செய்தியில் கூறியுள்ளார்.
மௌலானா ஆசாதின் பிறந்தநாளில்  அவருக்கு பிரதமர் மரியாதை

மௌலானா ஆசாதின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். சுதந்திரப் போராட்டத்தில் அவர் ஆற்றிய பங்களிப்பையும், கல்வியின் மீதான அவரது ஆர்வத்தையும் பிரதமர் நினைவு கூர்ந்தார். இதுகுறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “மௌலானா ஆசாதை அவரது பிறந்தநாளில் நினைவு கூர்கிறேன். அவர் தமது புலமை, அறிவுக்கூர்மை திறன் ஆகியவற்றுக்காக பரவலாகப் பாராட்டப்படுகிறார். அவர் நமது சுதந்திர இயக்கத்தின் முன்னணியில் இருந்தார், மற்ற முன்னணி தலைவர்களுடன் நெருக்கமாக பணியாற்றினார். கல்வியின் மீதும் மிகுந்த ஆர்வம் கொண்டிருந்தார்’’.
குடியரசுத் தலைவர் மாளிகையில் நடைபெற்ற 47-வது ஆளுநர்கள் மாநாட்டின் நிறைவு நிகழ்ச்சியில் பிரதமர் உரையாற்றினார்

குடியரசுத் தலைவர் மாளிகையில் நடைபெற்ற 47-வது ஆளுநர்கள் மாநாட்டின் நிறைவு நிகழ்ச்சியில் பிரதமர் திரு. நரேந்திர மோடி இன்று (10.02.2016) உரையாற்றினார். தங்கள் நீண்ட அனுபவத்தின் காரணமாகவும் அந்த பதவியின் பெருமைமிகு பண்பின் காரணமாகவும் ஆளுநர்கள் தனித்தன்மை வாய்ந்த உயர்ந்த நிலையை வகிக்கிறார்கள் என்று பிரதமர் கூறினார். எனவே ஆளுநர்கள் மாநிலங்களின் ஊக்க விசையாக செயல்பட முடியும் என்றும் மாநில அரசு செயல்பாடுகளை அவற்றில் பங்கேற்காமல் விரைவு படுத்தவும் மேம்படுத்தவும் அவர்களால் முடியும் என்றும் பிரதமர் கூறினார். உலகப் பொருளாதார நிலைமை பின்னடைந்து இருந்தாலும் உலக நாடுகளில் இந்தியப் பொருளாதாரம் தான் பொதுவாக முன்னேறிவரும் ஒரே பெரிய பொருளாதாரம் என்று பிரதமர் வலியுறுத்தினார். உலகம் இந்தியாவை கவனித்து வரும் நிலையில் உலகில் ஏற்படும் நிகழ்வுகளை இந்தியா வெறுமனே பார்த்துக் கொண்டு இல்லாமல் முக்கிய பங்காற்றி வருகிறது என்று பிரதமர் குறிப்பிட்டார். சமீபத்திய உலக அரங்குகளான பங்காளர்கள் மாநாடு 21 மற்றும் உலகப் பொருளாதார அமைப்பு ஆகியவற்றில் இந்தியாவின் பங்கு பணி இதற்கு உதாரணங்கள். கூட்டுறவு சமஷ்டி அமைப்பின் முக்கியத்துவத்தை வலியுறுத்திய பிரதமர் இதனை எழுத்துபூர்வமாகவும் முழுமையான அர்த்தத்திலும் செயல்படுத்த வேண்டும் என்றார். மாநிலங்களும் மத்திய அரசும் ஒருங்கிணைந்து ‘இந்தியக் குழுவாக’ செயல்பட வேண்டும் என்றார் அவர். கூட்டுறவு சமஷ்டி அமைப்பு என்பது கூட்டுறவு போட்டித் தன்மைக் கொண்ட சமஷ்டி அமைப்பாக விரிவுபடுத்தப்பட்டு மாநிலங்களுக்கு இடையே மேம்பாடுக் குறித்த ஆரோக்கியமான போட்டியிடும் தன்மை ஏற்பட வேண்டும் என்றார். தாங்கள் பணி புரியும் மாநிலங்களில் தங்கள் பதவிக் காலம் முடிவடையும் போது தங்கள் பங்காக ஏதாவது ஒரு வகையில் நினைவு கூறதக்க மரபுகளை விட்டுச் செல்ல வேண்டும் என்று ஆளுநர்களை பிரதமர் கேட்டுக் கொண்டார்.
புனித ரமலான் பண்டிகை – நாட்டு மக்களுக்கு பிரதமர் வாழ்த்து

புனித ரமலான் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “புனித ரமலான் தின வாழ்த்துகள்! இந்த புனித நாள் நம் சமூகத்தில் அமைதியையும் சகோதரத்துவத்தையும் மேலும் வலுப்படுத்தட்டும்”, என்று பிரதமர் தனது வாழ்த்து செய்தியில் குறிப்பிட்டுள்ளார்.
ஸ்ரீநகரில் பிரதமர்: கிஷன்கங்கா நீர்மின் நிலையத்தை நாட்டுக்கு அர்ப்பணித்தார்.

ஸ்ரீநகரில் நடைபெற்ற நிகழ்ச்சியில் பிரதமர் திரு. நரேந்திர மோடி கிஷன்கங்கா நீர்மின் நிலையத்தை நாட்டுக்கு அர்ப்பணித்தார். மேலும் ஸ்ரீநகர் வட்ட சாலைக்கும் அவர் அடிக்கல் நாட்டினார். பொதுமக்களிடம் உரையாற்றிய பிரதமர், கடந்த நான்கு ஆண்டுகளில் தான் ஜம்மு காஷ்மீர் மாநிலத்தில் பயணம் மேற்கொள்ளும்போது நடைபெற்ற பல்வேறு நிகழ்ச்சிகளை நினைவுகூர்ந்தார். ரமலான் புனித மாதம் என்பது நபிகள் நாயகத்தின் போதனைகள் மற்றும் ஆலோசனைகளை நினைவுகூரும் நேரமாகும். ஜம்மு காஷ்மீர் மாநிலத்தின் மின்சார தேவையை பூர்த்தி செய்வதில் இந்த 330 மெகாவாட் திறன் கொண்ட கிஷன்கங்கா நீர்மின் நிலையம் பெரிதும் துணைபுரியும் என்று பிரதமர் கூறினார். இந்த மாநிலத்தில் உள்ள காஷ்மீர், ஜம்மு மற்றும் லடாக் ஆகிய மூன்று பகுதிகளிலும் சீரான வளர்ச்சி தேவை என்பதை பிரதமர் வலியுறுத்தினார்.